
Dewiswch ymyrraeth sydd yn cefnogi dysgu a datblygiad disgybl/grŵp o ddisgyblion. Adfyfyriwch yn feirniadol ar ei botensial i sicrhau cynnydd disgyblion a’r heriau posib all ymddangos.
Gwelir yng Nghymru bod tua un ym mhob pum disgybl yn profi anghenion dysgu ychwanegol (ADY) (Llywodraeth Cymru, 2017) a bod un ym mhob pum disgybl yn ddisgyblion mwy abl a thalentog (MAT) (MAT Wales, 2023). Cafodd deddf ei gyflwyno gan Lywodraeth Cymru yn 2021, sy’n gofyn am ddull sy’n canolbwyntio ar yr unigolyn er mwyn rhoi ymyraethau effeithiol ar waith. Nid yn unig ar gyfer plant ag ADY, ond hefyd plant MAT (Llywodraeth Cymru, 2021). Felly, gellir ystyried pwysigrwydd gosod ymyraethau mewn lle fel ffordd o ddarparu cymorth ychwanegol ar gyfer cynnydd a chyflawniad disgyblion sydd eu hangen (NASUWT, 2020). Gellir ystyried ymyraethau fel “activities or strategies that are different from, or additional to, those employed routinely with pupils” (Campbell & Stanley, 1966 dyfynnwyd yn NASUWT, 2018, t.5). 
Fy ngobaith wrth wneud ymchwil pellach fydd i ddarganfod dull ymyrraeth effeithiol er mwyn cynnig cymorth i fachgen deg mlwydd oed o’r enw Tom sydd ym mlwyddyn pump yn yr ysgol. Dioddefa Tom anghenion gwahanol sy’n cael effaith ar ei fywyd pob dydd, adref ac yn yr ysgol. Profwyd Tom trawma ers cyn iddo gael ei eni. Dioddefa o anhwylder alcohol y ffetws sy’n datblygu o’r fam yn yfed alcohol yn ystod ei feichiogrwydd. Arweinia hyn at broblemau meddygol a ffisegol gan fod yr alcohol wedi niweidio’r ymennydd (NHS, 2020). Pan roedd yn ifanc hefyd, am dair blwyddyn profwyd Tom lawer iawn o esgeuluso a cham-drin ffisegol cyn iddo gael ei fabwysiadu. Cafodd y trawma yma effaith mawr arno ac mae e nawr yn dioddef o anhwylder diffyg canolbwyntio a gorfywiogrwydd (ADHD) sy’n effeithio ymddygiad a’r gallu i ganolbwyntio (NHS, 2021). Gwelir Tom canolbwyntio yn y dosbarth yn anodd iawn a gellir ystyried mae ADHD sy’n achosi hyn. Er hyn, mae Tom ar feddygaeth er mwyn lleddfu'r symptomau a gwneud y cyflwr yn llawer llai o broblem o ddydd i ddydd. 
Nid ADHD yw’r anhwylder mwyaf sy’n effeithio Tom. O ganlyniad i’r holl drawma ac esgeuluso mae Tom wedi gorfod dioddef, mae e nawr yn dioddef o anhwylder ymlyniad. Mae hyn wedi effeithio Tom gydag anawsterau emosiynol ac ymddygiadol. Gellir ystyried fod hyn o ganlyniad i’w gorffennol trawmatig. Nodir Widom C S, Czaja S J et al (2018), os yw rhieni’n esgeulus neu’n cam-drin yn gorfforol, gall plant fod yn fwy tebygol o ddatblygu arddulliau ymlyniad ansicr e.e anhwylder ymlyniad. Gellir felly ystyried hyn fel esboniad dros anhwylder ymlyniad Tom. O ganlyniad i’r profiadau yma, gwelir bod Tom wedi profi profiadau plentyndod niweidiol (ACEs) sef profiadau trawmatig yn ystod plentyndod sy’n gallu cael effaith negyddol hir dymor ar iechyd ac ymddygiad (Public Health Network Wales, 2017). 
Gwelir bod ymddygiad Tom wedi cael ei effeithio gan ei orffennol lle os nad yw Tom yn cael ei ffordd, weithiau gall mynd yn grac ac mae’n mynd mewn i dymer gwael neu i weithrediad yr ymennydd ymlusgiad. Dyma yw pan mae Tom yn colli’r gallu i rheoli eu patrymau ymddygiad cynhenid ​​ac awtomatig. Dyma sy’n helpu bodau dynol goroesi (Interaction Design Foundation, 2021). Mae hyn yn effeithio ar Tom yn fawr yn yr ysgol, ond hefyd gyda’i diffyg rheolaeth o’i emosiynau, gwelir ei fod hefyd yn effeithio ar ddisgyblion arall gydag ymyriadau'n y dosbarth. Nid yn unig yw Tom yn cael trafferthion emosiynol, mae e hefyd yn cael trafferthion academaidd lle gwelir bod ei safon gwaith tua blwyddyn tu ôl. Er hyn, mae Tom wir yn mwynhau addysg gorfforol a gwneud gwaith tu allan.
O ganlyniad, credaf mae angen i Tom ddechrau dull ymyrraeth emosiynol ELSA sef ‘emotional literacy support assisstant’ (ELSA Support, 2023). Defnyddia Ysgol Sant Curig y dull ELSA er mwyn yn darparu cymorth penodol i blant drwy gyfnodau anodd yn eu bywydau, ac yn datblygu eu sgiliau llythrennedd emosiynol (Estyn, 2019). Gwelwyd bod bron pob un yn cymryd rhan yn eu gweithgareddau yn frwdfrydig ac yn canolbwyntio'n dda ac gwelwyd cynnydd yn lles disgyblion. Gwelir felly, tystiolaeth o effeithlonrwydd ELSAs er mwyn cynnig cefnogaeth emosiynol i Tom.
Gwelir bod McLeod wedi edrych yn fanwl i mewn i ddamcaniaeth diwylliannol-gymdeithasol o ddatblygiad gwybyddol Vygotsky (2022). Honnir bod plant yn datblygu’n emosiynol o ddeialogau cydweithredol ag o aelodau mwy gwybodus o’r gymdeithas. Felly mae plant yn datblygu’n fagwriaethol ac nid yn fiolegol. Rhoddir pwyslais mawr ar rôl y gymuned gyda datblygiad gwybyddol unigolyn. Gellir ystyried rheswm dros ddiffyg datblygiad emosiynol Tom a’i ACEs o ganlyniad i’r holl drawma a’r esgeulustod y profwyd yn ystod ei flynyddoedd cynnar. Gwelir hefyd dadansoddiad gan McLeod (2022) ar waith Piaget sy’n cytuno gydag ymchwil Vygotsky lle honnir bod datblygiad gwybyddol yn digwydd trwy ryngweithio galluoedd cynhenid a digwyddiadau amgylcheddol. 
Er bod y ddau ddamcaniaeth yn debyg, mae elfen weddol glir sy’n gwahaniaethu’r ddau lle gwelir anghytundeb. Honnir Piaget bod plant yn mynd trwy gyfres o gamau datblygiad gwybyddol (McLeod, 2022). Nodir mai pob plentyn yn mynd trwy'r un camau yn yr un drefn, ond nid pob un ar yr un gyfradd. Anghytuna Vygotsky yn ei ddamcaniaeth wrth iddo ganolbwyntiodd ar yr honiad bod oedolion yn cyfleu i blant y ffordd y mae eu diwylliant yn dehongli ac yn ymateb i'r byd yn lle bod plant yn datblygu o fewn camau datblygiad gwybyddol penodol fel Piaget (McLeod, 2022). Yn debyg, honnir Piaget dylai rhaid i ddatblygiad o reidrwydd ragflaenu eu dysgu tra bod Vygotsky’n dadlau bod dysgu’n rhan hanfodol i ddatblygiad. 
Wrth ystyried barna'r ddau ddamcaniaethwr, mae hyn yn gwneud hi’n anodd gwybod os yw datblygiad emosiynol yn cael effaith uniongyrchol ar ddysgu Tom, neu os yw’r dysgu’n cael effaith ar ddatblygiad emosiynol Tom. Ond, wrth ystyried gorffennol Tom, efallai mai theori Piaget sy’n gwneud y mwyaf o synnwyr wrth edrych ar y tawma o’i gorffennol a’r effaith mae hyn wedi cael ar ei addysg. Er hyn, rhaid dal ystyried diffyg tystiolaeth gadarnhaol i allu cymhwyso hyn i sefyllfa Tom.
Cynigir Erikson hefyd (Erikson Institutue, 2022) theori yn 1969 sy’n cytuno gyda Piaget a Vygotsky er efallai yn cytuno gyda Piaget yn fwy wrth iddo hefyd gyflwyno camau datblygiad plentyn. Erikson oedd y cyntaf i gynnig nid organebau biolegol yn unig yw plant ond hefyd gynhyrchion o ddisgwyliadau, rhagfarnau a gwaharddiadau cymdeithas. Y gymdeithas yw’r sail i ddatblygiad plentyn ac felly yn rhywbeth sy’n datblygu’n magwriaethol ac nid o reidrwydd yn fiolegol ar eu hun. Gwelir tystiolaeth eto yn awgrymu bod gorffennol Tom wedi cael effaith ar eu datblygiad emosiynol o ganlyniad i ACEs gyda trawma ffiesegol ac emosiynol.
Dangosir mewn ymchwil wedi’i dadansoddi gan Brifysgol Harvard (2023) bod y wyddoniaeth o ddatblygiad plant yn sylfaen ar gyfer iechyd meddwl cadarn yn cael ei adeiladu’n gynnar mewn bywyd. Gwelir tebygolrwydd yng nghanlyniadau’r ymchwil i ddamcaniaethau Vygotsky a Piaget, lle gwelir mai perthnasau cynnar a phrofiadau cynnar yw beth sy’n siapio pensaernïaeth yr ymennydd sy'n datblygu. Gellir ystyried felly bod datblygiad emosiynol plentyn yn cael ei adeiladu ym mywyd cynnar plant. Nodir Jones fod diffyg ymrwymiad cynnar yn achosi diffyg datblygiad emosiynol o ganlyniad i’r diffyg perthnasoedd cadarn sy’n cael eu creu (2023). Gwelir bod y diffyg ymlyniad ac ymrwymiad yn effeithio ar ddisgyblion yn emosiynol ac yn academaidd. Gellir creu cysylltiad yma gyda theori ymlyniad Bowlby (1997) lle nodir pwysigrwydd cwlwm emosiynol plentyn gyda’u prif ofalwyr. Gall tarfu ar y cwlwm hwn neu ei golli effeithio ar blentyn yn emosiynol ac yn seicolegol pan fydd yn oedolyn. Gellir cymhwyso'r theori yma yn glir i sefyllfa Tom wrth wybod yr ACEs profwyd gyda diffyg ymlyniad ac ymrwymiad yn ystod eu plentyndod a’r effaith negyddol mae hyn wedi cael arno’n emosiynol, ffisegol ac yn feddyliol.
Er bod Piaget a Vygotsky’n honni taw ymlyniad a phrofiadau cynnar yw sail i ddatblygiad emosiynol plentyn, honnir Erikson bod datblygiad emosiynol plentyn yn parhau yn ystod eu plentyndod a hyd yn oed yn parhau pan yn oedolion (Erikson, 1968, t 92-93). Cyflwynodd wyth cam ddatblygiad seicogymdeithasol i gynnig y camau datblygiad mae pob unigolyn yn cyrraedd ar adegau gwahanol mewn bywyd (McLeod, 2018). Honnir bod datblygiad o obaith ac ymddiriedaeth yn cael ei datblygu ym mlynyddoedd cynnar plentyn a phwrpas a chynhaliaeth fydd yn cael ei ddatblygu yn ystod oedran ysgol gynradd. Yn debyg, ‘schools can play a pivotal role in building the strong emotional foundations that all of us need in order to thrive and be mentally healthy’ (Mentally Health Schools, 2020). Gwelir bod hyn yn cytuno gyda Erikson wrth awgrymu bod datblygiad emosiynol yn parhau i gael ei ddatblygu yn ystod cyfnod plant yn yr ysgol. 
Wrth ystyried Tom felly, rhaid ystyried er bod trawma o’i phlentyndod wedi cael effaith negyddol arno, rhaid cofio pwysigrwydd parhau i roi cymorth iddo er mwyn iddo allu parhau i ddatblygu’n emosiynol mewn ffordd gadarnhaol. Gwelir tystiolaeth arall sy’n cytuno yng nghwricwlwm Cymru sy’n nodi pwysigrwydd selio pob gwers er lles pob unigolyn yng Nghymru er mwyn sicrhau datblygiad emosiynol i bawb (Donaldson, 2015). Efallai wrth i fwy o ysgolion trosglwyddo i’r cwricwlwm newydd, bydd cymorth emosiynol plant yn cynyddu a bydd hyn o fudd i ddisgyblion fel Tom. 
Gwelir felly bod gofyn am gymorth ychwanegol er mwyn sicrhau cynnydd gan bob unigolyn yn emosiynol, ffisegol, gwybyddol ac yn academaidd (Mental Health America, 2023). Nodir yng Nghanllawiau Cwricwlwm i Gymru (CiG) (Llywodraeth Cymru, 2020) pwysigrwydd bod plant yn cael profiadau, yr wybodaeth a’r sgiliau hanfodol sydd angen ar gyfer y dyfodol er mwyn iddynt fod yn unigolion annibynnol ar gyfer eu dyfodol. Yn ogystal, bwriad cwricwlwm Donaldson oedd creu cwricwlwm continwwm er mwyn sicrhau bod pob unigolyn yn dangos cynnydd wrth ddatblygu sgiliau ar draws y cwricwlwm cyfan er mwyn dangos a datblygu cynnydd o fewn pob maes dysgu a phrofiad (MDaPh). Gellir ystyried cwricwlwm continwwm yn ffordd effeithiol o ddelio gyda phlant fel Tom sydd angen cymorth ychwanegol gan fod llai o gamau penodol rhaid i bob unigolyn cyrraedd ar oedran benodol a bwriad y cwricwlwm yw bod ysgolion yn creu cwricwlwm eu hun sy’n berthnasol i’w hysgol a’i disgyblion nhw er mwyn rhoi’r cymorth gorau i bob unigolyn (Llywodraeth Cymru, 2015).
Cyfeiriwyd cynnydd plentyn at y twf corfforol, gwybyddol, emosiynol a chymdeithasol sy’n digwydd trwy gydol bywyd plentyn a pherson ifanc (NSPCC, 2023). Yn debyg, nodir Allan (2008, dyfynnwyd yn Siencyn, 2013 t.139), ‘mae sicrhau bod plentyn yn gymdeithasol, emosiynol ac yn gorfforol barod i ddysgu o’r pwys mwyaf i brif ofalwr unrhyw blentyn ac yn rhan o ddatblygiad plentyn’. Gwelir bod ffactorau megis amgylcheddau y mae plant yn cael eu magu ynddynt, y perthnasoedd y maent yn eu meithrin a’r profiadau maent yn profi yn cael effaith, gosod sylfaen ac yn sail sylweddol i ddatblygiad a chynnydd plentyn. Gellir ystyried cynnydd fel datblygiad dros amser lle mae sgiliau yn cael eu datblygu a chynigir hyn rheswm dros benderfyniaeth Donaldson o greu cwricwlwm continwwm gyda chynnydd disgyblion fel gwraidd a sylfaen i’r cwricwlwm (Llywodraeth Cymru, 2020) sy’n hanfodol o bwysig ar gyfer plant fel Tom lle mae creu cynnydd yn gallu bod yn anoddach na disgyblion arall.
Nodir William a Black mewn adolygiad eu hymchwil ‘Inside the Black Box’ (1998) pwysigrwydd asesu disgyblion i athrawon gallu asesu cynnydd disgyblion a rhoi cymorth perthnasol i unigolion er mwyn hybu cynnydd pellach. Gwelir bod hyn felly yn cytuno gyda chwricwlwm Donaldson wrth gynnig pwysigrwydd cynnydd ar gyfer datblygiad plant ar draws cwricwlwm cyfan (Llywodraeth Cymru, 2020). Gwelir pwyslais ar bwysigrwydd cynnydd ar draws y cwricwlwm cyfan wrth edrych yn y MDaPh, Mathemateg a Rhifedd lle nodir nid yn unig yw’n bwysig ar eu hun, ond mae e hefyd yn “hanfodol ar gyfer cynnydd” mewn MDaPh eraill (Llywodraeth Cymru, 2020). Gwelir atgyfnerthiad yma o bwysigrwydd cynnydd ar draws y cwricwlwm cyfan er mwyn i ddisgyblion datblygu amrywiaeth mawr o sgiliau. 
Mae’r cynnydd sy’n cael di ddatblygu hefyd yn gallu helpu disgyblion gweithio tuag at y pedwar diben sef un o brif nodau'r cwricwlwm. Wrth edrych yn fanylach at gwricwlwm Donaldson gwelir hefyd pwysigrwydd datblygu tuag at ei ddeuddeg egwyddor er mwyn sicrhau cynnydd amrywiol gan bob unigolyn er efallai ar raddfa gwahanol i Tom o ganlyniad i’w ACEs, ADHD a’i diffyg datblygiad emosiynol.
Cyflwynwyd Llywodraeth Cymru canllawiau; CiG - Y  Cod cynnydd er mwyn cynnig cymorth a chanllawiau i athrawon Cymru gwybod yn union sut mae sicrhau cynnydd o fewn eu dosbarthiadau (2021). Nodir yn glir yn y canllawiau ‘ni fydd addysgu a dysgu yng nghwricwlwm ysgol a lleoliad yn gwneud darpariaeth ar gyfer cynnydd priodol oni bai ei fod yn cyd-fynd â'r Cod hwn’ (Y Cod Cynnydd, 2021, t.4). Gellir gweld yn glir felly pwysigrwydd y canllawiau ar gyfer pob aelod o staff mewn addysg er mwyn sicrhau cynnydd priodol ar gyfer pob unigolyn mewn addysg. Nodir hefyd pwysigrwydd dilyn y CiG er mwyn sicrhau cynnydd ystyrlon gan ddygwyr. 
Wrth ystyried sefyllfa Tom, nodir ELSA Network (2017) bod y dull ELSA yn asesu cynnydd trwy wneud prawf cyn ac ar ôl y cyfnod o sesiynau. Gosodir targedau cynllun addysg ar gyfer sicrhau bod cynnydd yn cael ei wneud. Pan yn bosib, mae hefyd yn ddefnyddiol cael mewnbwn disgyblion ar osod targedau. Bydd gweithio ar yr hyn sy'n bwysig i Tom yn debygol o gynyddu effaith y cymorth (ELSA Network, 2017). Nodir ELSA Network (2017, t.1) taw ELSA yw ‘an educational psychology led intervention for promoting the emotional wellbeing of children and young people.’ Gwelir y pwyslais o’i defnyddio er mwyn datblygu disgybl yn emosiynol a helpu gyda’i lles. Bydd hyn yn ddefnyddiol iawn felly ar gyfer helpu Tom rheoli eu hemosiynau yn y dosbarth a datblygu cynnydd sef ffocws CiG.
Bydd y sesiynau ymyrraeth hefyd yn gallu helpu Tom datblygu cynnydd tuag at y chwech MDaPh wrth ddatblygu sgiliau trawsgwricwlaidd ond hefyd bydd yn datblygu a dangos cynnydd wrth weithio tuag at y pedwar diben. Bydd rhoi cymorth ychwanegol i Tom, i helpu iddo reoli ei emosiynau, yn gallu helpu iddo ddatblygu i fod yn ‘unigolyn iach a hyderus’ (Llywodraeth Cymru, 2020) ac felly yn dangos cynnydd. Gellir hefyd tracio cynnydd Tom o fewn y cwricwlwm wrth edrych ar y camau cynnydd. Mae Tom ar gam gynnydd 2 yn rhan fwyaf o’r meysydd dysgu ac yn dangos y cynnydd mwyaf yn y MDaPH Iechyd a Lles. Gwelir bod asesu cynnydd yn cael ei asesu gyda dulliau asesu ar gyfer dysgu gwahanol sef ddull addysgu sy'n cynhyrchu adborth y gall myfyrwyr ei ddefnyddio i wella eu perfformiad (Prifysgol Caergrawnt, 2022).
Gwelir fel arfer mae ELSAs yn cael eu hyfforddi i gynllunio a chyflwyno rhaglenni cymorth i ddisgyblion yn eu hysgol sydd ag anghenion emosiynol ychwanegol dros dro neu hir dymor (ELSA Network, 2017). Disgwylir i'r rhan fwyaf o waith ELSA gael ei gyflawni'n unigol ond weithiau gellir cynnig y sesiynau ymyrraeth mewn grwpiau bach. Er mwyn sicrhau bod Tom yn cael y cymorth mwyaf perthnasol ac effeithiol, bydd Tom yn cael sesiynau unigol. Rheswm am hyn yw ei angen ar gyfer cymorth gyda llythrennedd emosiynol, lles emosiynol a’r gallu i asesu sefyllfaoedd cymdeithasol er mwyn ceisio helpu iddo allu rheoli ei emosiynau’n well. Gwelir bod Ysgol Bae Baglan yn cynnig ELSA fel dull cefnogaeth emosiynol yn eu hysgol nhw er mwyn iddynt allu datblygu sgiliau, dealltwriaeth a’r gallu i ymdopi gyda’i emosiynau (Estyn, 2018). Nodir Ysgol Gynradd Glenboi eu bod nhw’n defnyddio ELSA er mwyn cynyddu gwydnwch a helpu i godi cyrhaeddiad a hyfforddiant ar ACEs. (Estyn, 2019). Gellir cymhwyso hyn i sefyllfa Tom wrth weld cysylltiadau i’w sefyllfa a rhesymwaith yr ysgolion dros ddefnyddio ELSA ar gyfer unigolion penodol. Awgryma hyn bod hyn yn ddull i helpu Tom gyda’i allu i reoli ei emosiynau trwy leihau effeithiau ei ACEs.
Nodir Bristol GOV (2023) bod sail dystiolaeth gynyddol ar gyfer effeithiolrwydd ELSA gyda chanlyniadau’n ymwneud â datblygiad llythrennedd emosiynol, lles emosiynol a chynnydd academaidd. Wrth ystyried Tom, mae ef yn cael trafferthion rheoli eu hemosiynau ac weithiau yn gallu mynd yn grac yn y dosbarth ac felly mae hyn yn effeithio eu haddysg. O ganlyniad, gall ELSA helpu iddo reoli eu hymddygiad yn y gobaith ei fydd wedyn yn dysgu mwy wrth iddo gallu aros yn y dosbarth trwy reoli ei emosiynau. 
Bydd Tom angen gadael y dosbarth am awr unwaith yr wythnos am 6 wythnos i ddechrau. Bydd prawf yn cael ei wneud mewn ystafell ELSA yr ysgol er mwyn asesu ble mae angen cymorth emosiynol at Tom yn benodol. Ar ôl y chwech wythnos, bydd prawf arall yn cael ei wneud er mwy ail asesu Tom a gweld ei ddatblygiad. Mae’n bosib iawn bydd angen mwy o amser ar Tom er mwyn sefydlu’r berthynas ymddiriedus sy’n angenrheidiol er mwyn iddo deimlo’n hyderus i rannu’n rhydd. Bydd efallai galwad am sesiynau parhau hyd at ddeuddeg wythnos.
Ar ôl gwneud prawf gyda Tom, efallai ffordd effeithiol o geisio helpu iddo ddatblygu’n emosiynol ac academaidd bydd iddo gael sesiynau yn gwneud gwaith mewn ffordd mae ef yn mwynhau e.e yn yr awyr agored. Gwelir tystiolaeth o effeithlonrwydd gwneud dysgu tu allan lle mae lles ac iechyd meddwl plant yn cynyddu a datblygiad plentyn (Learning through Landscapes, 2023). Yn ogystal â hyn, gwelir tystiolaeth yn profi bod gallu plant i ganolbwyntio yn well mewn amgylchedd gwahanol o ganlyniad i’r diffyg amgylchedd dosbarth. Gwelir bod theori hunan-benderfynoldeb (Centre for Self-Determination theory, 2023) yn cynnig rheswm dros hyn, ble dangosir ymchwil bod plant yn gweld gwaith mewn amgylchedd yn yr awyr agored fel ‘chwarae’ tra bod nhw’n gweld gwaith mewn amgylchedd dosbarth fel ‘gwaith’ O ganlyniad, mae gallu plant i ganolbwyntio yn cynyddu wrth fod allan yn yr awyr iach. Gellir ystyried bod hyn yn rheswm i bam mae Tom yn mwynhau gwneud gwaith yn yr awyr agored gan ei fod yn teimlo llai fel gwaith ffurfiol. 
Mewn cyfweliad gyda Huins (2023), athrawes arbenigwr sy’n penodi mewn iaith a chyfathrebu, roeddwn i eisiau darganfod mwy am ELSA. Nodir yn y cyfweliad bod ELSA yn helpu plant teimlo’n saff. O’i phrofiad personol gwelir pwysigrwydd bod y disgyblion yn creu bond cadarn gyda’r ELSAs. Nodir bod y gallu i greu’r perthynas yn y lle cyntaf yn gam enfawr o ran datblygiad yr unigolyn. Gall y perthynas yma gwneud i Tom agor lan a siarad yn fwy agored i’r ELSA. Gwelir bod ELSA Network (2017) yn cytuno gyda hyn wrth nodi bod angen i ELSAs sicrhau arfer diogel ar gyfer er mwyn iddynt allu creu perthynas positif. Yn ôl Huins (2023), pan mae hyn yn gweithio mae hyn yn cynnig bod yr ymyrraeth ELSA yn effeithio’n gadarnhaol ar y plentyn wrth iddynt ddtblygu’r gallu i drafod eu emosiynau. Wrth i’r plentyn agor lan, efallai bydd angen cymryd camau pellach tu hwnt i’r ymyrraeth lle bydd angen edrych i mewn i gamau gweithredu diogelu. Felly, y gobaith fydd yw bod Tom yn agor lan at yr ELSA a bod unrhyw cymorth ychwanegol, os oes angen, yn cael ei roi mewn lle.
Er bod ELSA’n profi i fod yn ddull effeithiol, nodir Davies (2023) bod dull ELSA’n ddull sy’n costio tipyn o arian. Dyma yw un o wendidau’r dull. Mae angen hyfforddi staff i fod yn ELSAs ac mae hyn yn cynnwys cyfres o sesiynau. Bydd hefyd angen talu i ELSA cael ei weithredu’n yr ysgol. Nid yn unig yw’r dull yn costio llawer, mae e hefyd yn cymryd llawer o amser i gyflawni’r hyfforddiant. Hefyd, gellir ystyried wrth i Tom gael ei dynnu allan o wersi unwaith yr wythnos, bydd ef yn colli allan ar waith y dosbarth. O ganlyniad, gellir ystyried bod plant sy’n cael ymyraethau yn cael eu haddysg gan gynorthwywyr sydd i bob pwrpas yn dod yn addysgwyr cynradd yn lle'r athro (Alston, 2022). Efallai bydd Tom yn colli mas gormod ar beth sy’n mynd ymlaen o fewn y dosbarth. Er hyn, nodir Davies (2023) bod targedau’r disgybl yn cael ei throsglwyddo i’r athrawes dosbarth. Ac felly, er bod y disgybl yn colli mas, efallai mai gweithio ar y targedau yw’r cam pwysig cyntaf.
Nodir Huins hefyd (2023) bod plant yn dioddef o broblemau adref fel ACEs , ddim yn golygu nad ydyn nhw’n cael buddion allan o’r ymyrraeth. Gellir ystyried ei fod yn anodd asesu’r dull weithiau o ganlyniad i’r diffyg cyfathrebu, ond bydd camau bach dal yn dangos cynnydd a datblygiad emosiynol Tom. Cafodd ymchwil ei wneud (Dodds a Blake, 2015)  a gwelir bod cael ELSAs yn yr ysgol yn golygu nad yw athrawon yn gorfod ymladd am sylw, gan fod yna ffigwr sydd bob amser yno ar eu cyfer. O ganlyniad, gall myfyrwyr esgusodi eu hunain o'r dosbarth i ddod o hyd i ELSA os maen nhw'n teimlo’r angen. Gall hyn fod yn effeithiol iawn ar gyfer Tom lle gall fynd at ELSA’n yr ysgol pan mae’n teimlo fod ei emosiynau’n dechrau mynd allan o’i rheolaeth. Gall hyn helpu Tom i wybod bod rhywle saff iddo fynd i, ond hefyd lleihau'r ymyriadau ar y dosbarth. Gwelir bod Ysgol Cymuned Cadaxton (Estyn, 2018) yn cytuno wrth nodi effeithlonrwydd cael ystafell ELSA ar gyfer disgyblion er mwyn iddynt ddatblygu sgiliau annibynnol wrth iddo gael ei hunan-reoli gan y disgyblion, sy’n hysbysu’r athro pan fyddant yn teimlo bod angen iddynt ddefnyddio’r gofod penodol.
Er hyn, nodir Huins (2023) gwendid i’r dull ELSA yw gydag unrhyw beth yn ymwneud ag iechyd emosiynol a llythrennedd emosiynol, mae’r trosglwyddo’n anoddach i’w ddangos yn y profion ELSA, ac felly’n anoddach gweld datblygiad a chynnydd. Felly, efallai bydd Tom yn perfformio’n well ar ôl yr asesiad, ond gallai cyffredinoli fod yn anodd. Felly, ar ôl y chwech sesiwn, bydd angen edrych ar fwy na dim ond y profion yn unig. Yn ôl Huins, mae’n bwysig edrych ar ymagwedd yr ysgol gyfan i weld os oes ystafell ELSA neu os yw’r staff i gyd yn defnyddio’r un strategaethau er mwyn gwneud iddynt deimlo’n ddiogel. Mae gan ysgol Tom ystafell ELSA sy’n golygu bod ganddo’r gallu i fynd yno pryd mae'n teimlo’r angen. Bydd wastad un aelod o staff yno'n barod i siarad pan bydd Tom yn barod. 
Rhywbeth arall sy’n gallu effeithio'r profion yn ôl Huins (2023) yw bod plant yn cael wythnosau da ac wythnosau gwael. Yn ôl Shepherd (2012) cafodd ymchwil ei wneud yn edrych ar gysylltiad rhwng sefyllfaoedd adref gyda pherfformiad yn yr ysgol. Gwelwyd fod plant yn debygol o gael amhariad addysgol os oedd gan deuluoedd nifer o faterion cymdeithasol. Yn ogystal, gwelwyd fod mwy na chwarter plant y DU yn methu cyrraedd eu potensial yn yr ysgol oherwydd amodau byw gwael. Gellir cymhwyso hyn i ddull ELSA a barn Huins (2023) lle gwelir bod amodau gwael adref yn gallu effeithio plant yn yr ysgol ac felly ni fydd profion ELSA yn ddigon i brofi cynnydd plant o ran cynnydd yr ymyrraeth. Efallai bydd profion Tom yn cael ei effeithio o ganlyniad i dyddiau gwael gyda rhywbeth o bosib yn sbarduno ôl-fflach.
Un agwedd ddiddorol trafodir Huins (2023) yn y cyfweliad oedd, yn aml pan fydd plant wedi cael llawer o drawma, maen nhw'n aml yn eu cuddio. Ond, pan maen nhw'n teimlo'n ddigon diogel i fod yn nhw eu hunain, gall eu hymddygiad ddod yn fwy heriol cyn iddo wella. Felly, er efallai bydd Tom yn ymddangos gydag ymddygiad gwaeth, gellir edrych ar hyn fel positif enfawr gan fod Tom wedyn felly yn ddigon hyderus i ddangos ei emosiynau o flaen yr ELSA. Un elfen gritigol i’r dull ELSA yma felly yw ni fydd y canlyniadau’n dangos yn yr ôl-asesiad. 
Cafodd ymchwil ei wneud gan Bowerman a Davies (2018) yn edrych ar effaith ELSAs. Daethon nhw i’r casgliad bod 69% o ddisgyblion sy’n profi’r ymyrraeth yn teimlo cynnydd gwych o ran ei sgiliau cymdeithasol a chyfathrebu a 56% o ran cyflwyno ymddygiad heriol. Rhoddir hyn rheswm dros gynnig hyn fel dull ymyrraeth ar gyfer Tom yn y gobaith o allu helpu eu rheolaeth dros eu hymddygiad a’i gallu i ddeall sefyllfaoedd cymdeithasol yn well.
Wrth ystyried y ffactorau uchod, efallai mai problem gyda’r ffordd o asesu ELSA yw’r broblem fwyaf ac efallai mai angen ail ystyried sut mae hyn yn cael ei asesu ac efallai os oes angen cyflwyno dull arall o asesu cynnydd emosiynol unigolion o ran dull ymyrraeth ELSA. Gwelir barn Huins a Shepherd yn cynnig rhesymau dros hyn sy’n gwneud i rai efallai cwestiynu pa mor effeithiol yw ELSA fel dull ymyrraeth emosiynol.
Er hyn, gellir ystyried bod ELSA ar y cyfan yn ddull sy’n gallu helpu Tom. Ers i’r dull gael ei gyflwyno gan Burton (ELSA Network, 2017) gwelir bod nifer fawr o ysgolion ar draws Cymru’n defnyddio ELSA fel dull ymyrraeth emosiynol er mwyn gallu cynnig y cymorth ychwanegol sydd angen ar eu disgyblion. Gellir gweld hyn mewn nifer fawr o adroddiadau Estyn. Gwelir hefyd bod ysgolion yn cynnig ymagweddau gwahanol i’w gilydd er mwyn darparu cefnogaeth ELSA i’w disgyblion sy’n awgrymu ei fod yn ddull hyblyg sy’n bwysig iawn er mwyn gallu cymhwyso’r dull i bob unigolyn. Er enghraifft, mae Tom angen mwy o gymorth yn rheoli ei emosiynau, tra bydd rhai angen cymorth i fod yn fwy agored am ei emosiynau. Ac felly, gwelir bod angen addasu'r dull i fod yn addas ar gyfer pob unigolyn.
Er mwyn i ysgolion cynnig dull ELSA, mae angen sicrhau bod pobl wedi cael yr hyfforddiant cywir sydd angen er mwyn gallu eu darparu’n llwyddiannus. Er mwyn sicrhau bod cymorth hefyd yn cael ei ystyried tu allan i’r sesiynau, mae angen sicrhau bod yr athrawes dosbarth yn ymwybodol o’r targedau sydd wedi cael ei osod ar gyfer Tom er mwyn sicrhau cynnydd parhaus. Wrth ddarllen buddion cael ystafell ELSA, credaf hefyd, os oes gan ysgolion y gofod a’r arian, dylid ystyried creu ystafell ELSA fel gofod saff i ddisgyblion gallu mynd yno i dawelu lawr neu siarad ag ELSA. Gall hyn wedyn gael ei gyflwyno i’r ysgol gyfan fel ardal i bob unigolyn ar draws yr ysgol fynd os oes angen lle tawel arnynt. 
Cyflwynwyd Estyn adroddiad er mwyn rhoi cymorth i rieni, a chynigir dull ELSA fel dull i helpu eu plant yn emosiynol (2020). Gwelir pwysigrwydd sicrhau bod rhieni’n ymwybodol o ddulliau mewn adroddiad Estyn (2019), lle gwelir bod Ysgol Gynradd Glenboi’n datblygu cysylltiadau effeithiol â rhieni er mwyn iddynt fod yn ymwybodol o’r effaith y mae partneriaethau effeithiol yn ei chael ar agweddau disgyblion at ddysgu. Nodir y ‘Key to this has been the strong focus on parental engagement, which has had a very positive impact on pupils' attitudes to learning, pupil outcomes and wellbeing.’ Ac felly, gwelir canlyniad positif wrth ffocysu ar ymgysylltiad rhieni. 
Wrth ystyried yr holl ymchwil yn edrych ar effeithlonrwydd ELSA, yn fy marn i mae defnyddio ELSAs yn bwysig iawn er mwyn i Tom ddatblygu’n emosiynol ond, mae angen i’r dull asesu cynnydd cael ei ail ystyried er mwyn ystyried ffactorau allanol.

Atodiadau:

Proffil disgybl
Dyma Tom. Mae Tom yn deg oed ac mae’n ddisgybl ym mlwyddyn pump. Mae Tom yn byw gyda’i chwaer a’i fam. Ond, pan roedd Tom yn bedwar cafodd ei fabwysiadu gyda’i chwaer fiolegol. Mae eu chwaer yn yr un ysgol ym mlwyddyn pedwar.
Nid yw Tom yn mwynhau gwneud gwaith yn y dosbarth, yn enwedig gwersi Cymraeg a Mathemateg, ond mae e’n hoffi gwersi rhyngweithiol yn yr awyr agored lle nid oes angen ysgrifennu gan ei fod yn teimlo mwy fel ‘chwarae’. Mae Tom hefyd yn casáu darllen ac ysgrifennu. Os nad yw Tom yn cael ei ffordd, weithiau gall mynd yn grac ac mae’n mynd mewn i dymer gwael. Gall hyn arwain iddo adael y dosbarth ar ôl mynd mewn i weithrediad yr ymennydd ymlusgiad, felly ‘fight or flight mode’. 
Mae’r athrawes dosbarth yn poeni na fydd Tom yn cyrraedd ei botensial iawn o ganlyniad i’w anghenion dysgu ychwanegol sy’n cynnwys ADHD, ACEs, anhwylder ymlyniad ac anhwylder alcohol y ffetws. Dyma sydd yn achosi i Tom ymateb ac ymddwyn mewn ffyrdd penodol. 
Datblygiad Corfforol
· Sgiliau echddygol bras Tom wedi’u datblygu’n dda iawn e.e. neidio, troi, tasgau mewn ymarfer corff
· Methu dal pensil yn gwbwl gywir ac felly yn printio wrth ysgrifennu yn lle defnyddio llawysgrifen glwm 
· Hoffi gwneud gweithgareddau corfforol tu allan
Datblygiad Gwybyddol
· Methu canolbwyntio am amser hir
· Canolbwyntio’n well yn yr awyr agored
Datblygiad Emosiynol
· Mynd yn grac os nad yw’n gallu cwblhau’r gwaith
· Dechrau crio pan ei fod wedi gwneud rhywbeth drwg
Datblygiad ieithyddol
· Gallu siarad yn rhugl ar lafar yn y Saesneg ond yn ffeindio ysgrifennu a darllen yn 
fwy o her yn enwedig yn yr iaith Gymraeg
Datblygiad cymdeithasol
· Siarad i staff yn bodlon ond mae hyn yn newid ar ôl iddo mynd mewn i dymer gwael
· Gallu mynegi barn
· Hoffi gweithio ar ben eu hun


Nodiadau Cyfweliad wyneb i wyneb gyda Huins (16/02/2023)
How is ELSA assessed?
· There is a questionaire based assessment before and after 
· Allows you to be able to pick a topic to focus on in the sessions
How clear is it to see the impact of ELSA after the post assessment?
· With emotional health and emotional literacy, the transfer is difficult to show so they might perform better on the post assessment.
· Generalising might be tricky – there is a need to look at other factors too such as ELSA room, are all the staff using the same strategies to make them feel safe? Also children with emotional trauma often mask their trauma and feelings
· When they feel safe enough to be themselves, their behaviour may become more challenging before it improves 
· Huge positive but wouldn't show in the post assessment
· If children with emotional trauma are having a good or bad week on assessment may be impacted/skewed.
· Home situations have an impact such as arguing, home situations may have deterioated, a family member might be ill. This doesnt necessarily mean they haven't benefited from the intervention
Do you find that there is a need to take things further than the school setting e.g taking further actions after finding a safeguarding issue?
· Elsa is based on helping children to feel safe
· When children feel safe this can lead to several things which may impact results at end of intervention: a child may feel safe to disclose something - ie a safeguarding issue - that then need to be managed
How important is it for the child to have a good relationship with the ELSA?
· Just a child feeling safe and being able to confide in the person delivering the elsa intervention in my mind is a huge step forward - in terms of pupil progress.


2

